|  |
| --- |
| **GUVERNUL Republicii Moldova** |
| **HOTĂRÎRE** Nr. \_\_\_\_ din \_\_\_\_\_\_\_\_\_\_\_ |
| **pentru aprobarea Regulamentului cu privire la conferirea titlurilor ştiinţifico-didactice  în învăţămîntul superior** |
| În temeiul al. (4) al art. 117 din Codul educaţiei nr. 152 din 17.07.2014 (Monitorul Oficial al Republicii Moldova nr. 319-324 art. nr. 634) şi în scopul adaptării normelor principale de conferire a titlurilor ştiinţifico-didactice la cerinţele actuale ale învăţămîntului superior, Guvernul HOTĂRĂŞTE:   1. Se aprobă Regulamentul cu privire la conferirea titlurilor ştiinţifico-didactice din învăţămîntul superior (se anexează). 2. În condiţiile prezentului regulament, autoritatea naţională abilitată pentru confirmarea titlurilor ştiinţifice, prin consultare cu comunitatea academică şi Ministerul Educaţiei, va elabora propriul regulament privind confirmarea titlurilor ştiinţifico-didactice.   **PRIM-MINISTRU                         Pavel Filip**  **Contrasemnează:**  **Viceprim-ministru    Gheorghe Brega**    **Ministrul educației                    Corina Fusu** |

**Notă de argumentare la proiectul Hotărîrii de Guvern**

**pentru aprobarea *Regulamentului cu privire la conferirea titlurilor ştiinţifico-didactice în învăţămîntul superior***

***Argument***. Proiectul Ministerului Educaţiei pentru aprobarea *Regulamentului cu privire la conferirea titlurilor ştiinţifico-didactice în învăţămîntul superior* este realizat în baza *Codului educaţiei nr. 152 din  17 iulie 2014.* Prezentul regulament stabileşte cadrul legal ce reglementează condiţiile de conferire ale titlurilor ştiinţifico-didactice din învăţămîntul superior,  de către instituţiile de învăţămînt superior acreditate sau cu autorizare de funcţionare provizorie,  precum şi precondiţiile minime necesare pentru iniţierea procesului de conferire a titlurilor ştiinţifico-didactice.

Totodată, regulamentul menţionat va înlocui *Regulamentul atestării cadrelor ştiinţifico-didactice de înaltă calificare, inclus în Codul cu privire la ştiinţă şi inovare a Republicii Moldova nr. 259-XV din 15 iulie 2004 (Monitorul oficial nr. 125-129 (14791483) din 30 iulie 2004)*

***Esenţa proiectului.***

Prezentul regulament este parte componentă a managementului calităţii în învăţămîntul superior şi se încadrează în politicile educaţionale de modernizare a învăţământului superior din Republica Moldova. Astfel, pentru ocuparea funcţiilor didactico-ştiinţifice de conferenţiar universitar şi de profesor universitar, în învăţămîntul superior este neceasară condiţionarea obţinerii titlului ştiinţifico-didactic de conferenţiar universitar sau profesor universitar şi eliberarea atestatului de conferenţiar universitar/profesor universitar, sistem ce se regăseşte în ţările reprezentative din cadrul Uniunii Europene.

Regulamentul conţine prevederi ce ţin de procedura de conferire a titlurilor ştiinţifico-didactice, astfel, titlurile ştiinţifico-didactice de conferenţiar universitar şi de profesor universitar se conferă de către senatele instituţiilor de învăţămînt superior acreditate, în funcţie de domeniul ştiinţific, se confirmă de către autoritatea naţională abilitată pentru confirmarea titlurilor ştiinţifice și se emite ordinul privind conferirea titlului științifico-didactic de către Ministrul Educaţiei.

Autoritatea naţională abilitată va menţine o bază de date cu privire la persoanele care au obţinut titluri ştiinţifice (grade ştiinţifice obţinute pînă la intrarea în vigoare a Codului educaţiei *nr. 152 din 17 iulie 2014*), titluri ştiinţifice şi ştiinţifico-didactice, în conformitate cu fişa de evidenţă a cadrului ştiinţific şi monitorizat de Ministerul Educaţiei.

***Costul proiectului.*** Proiectul se încadrează în limita bugetului de stat aprobat.

***Impactul implementării.*** Regulamentul cu privire la conferirea titlurilor ştiinţifico-didactice în învăţămîntul superior va contribui la:

* stabilirea condiţiilor de pregătire a unei forţe de muncă înalt calificate în învăţămîntul superior care să asigure dezvoltarea societăţii moldoveneşti sub toate aspectele;
* asigurarea calităţii în învăţămînt superior ca necesitate permanentă pentru eficienţa şi relevanţa întregului sistem educaţional;
* valorificarea comunităţii ştiinţifico-didactice din sistemul educaţiei naţionale.

**Ministru Corina FUSU**

Anexă

la Hotărîrea Guvernului

Nr. \_\_\_\_\_din \_\_\_\_\_

**Regulamentul**

**cu privire  la conferirea titlurilor ştiinţifico -didactice din învăţămîntul superior**

**I. Principii generale**

1. Regulamentul cu privire la conferirea titlurilor ştiinţifico-didactice din învăţământul superior (în continuare – Regulament) stabileşte condiţiile şi metodologia de conferire a acestora candidaţilor declaraţi câştigători pentru prima oară a unui concurs pentru ocuparea unei funcţii ştiinţifico-didactice pentru care nu deţin titlul corespunzător.
2. În învăţământul superior sînt următoarele titluri ştiinţifico-didactice: conferenţiar universitar şi profesor universitar.
3. Pentru asigurarea unor condiţii egale tuturor pretendenţilor la titluri ştiinţifico-didactice în Republica Moldova, conferirea acestora se realizează exclusiv în baza Standardelor minimale naţionale de conferire a titlurilor ştiinţifico-didactice/ocupare a funcţiilor ştiinţifico-didactice în învăţămîntul superior*(în continuare -Standarde naționale)* parte a acestui regulament.
4. Conferirea de către senatele instituţiilor de învăţămînt superior a titlurilor ştiinţifico-didactice de conferenţiar universitar şi profesor universitar se face prin ordin al Ministrului Educaţiei în baza confirmării de către Autoritatea naţională abilitată pentru confirmarea titlurilor ştiinţifice.
5. Prezentarea dosarelor pentru confirmarea titlurilor ştiinţifico-didactice de conferenţiar universitar şi profesor universitar se face prin intermediul instituţiilor de învăţământ superior acreditate sau cu autorizare de funcţionare provizorie, care au organizat concursurile de ocupare a funcţiilor ştiinţifico-didactice.

**II. Confirmarea titlului de conferenţiar universitar/profesor universitar**

1. Dosarele candidaţilor declaraţi câştigători ai concursurilor pentru ocuparea funcţiilor de conferenţiar universitar, respectiv profesor universitar, care nu deţin titlurile ştiinţifico-didactice corespunzătoare, se depun la Autoritatea naţională abilitată pentru confirmarea titlurilor ştiinţifice în termen de cel mult 15 de zile lucrătoare după finalizarea concursurilor (inclusiv a etapei de contestaţii) în baza rezultatelor finale ale concursului aprobate de senat. Candidaţii care deţin titlurile corespunzătoare funcţiei ştiinţifico-didactice ocupate prin concurs sînt validaţi automat prin decizia senatelor.
2. Examinarea dosarelor de către Autoritatea naţională abilitată pentru confirmarea titlurilor ştiinţifice, în termen de 60 de zile, constă în verificarea îndeplinirii criteriilor de corespundere a performanţelor academice ale pretendenţilor cu Standardele naționale.
3. În cazul în care la examinarea dosarelor se constată neîndeplinirea condiţiilor stabilite şi/sau a Standardelor naționale, în termen de 15 zile lucrătoare, se va transmite solicitantului un aviz de refuz provizoriu, acordîndu-i un termen de 10 zile lucrătoare pentru a completa dosarul.
4. Dacă în termen de 10 zile lucrătoare candidatul nu completează dosarul sau documentele prezentate sînt insuficiente pentru îndeplinirea condiţiilor Standardele naționale, autoritatea naţională abilitată pentru confirmarea titlurilor ştiinţifice infirmă titlul ştiinţifico-didactic al candidatului.
5. În termen de 15 zile lucrătoare de la data confirmării sau infirmării titlurilor de conferenţiar universitar şi profesor universitar, autoritatea naţională abilitată pentru confirmarea titlurilor ştiinţifice transmite Ministerului educaţiei lista tuturor solicitărilor de confirmare primite şi rezultatele examinării dosarelor cu indicarea rezoluţiei „confirmat” sau „infirmat”, după caz.
6. În baza informaţiilor transmise de autoritatea naţională abilitată pentru confirmarea titlurilor ştiinţifico-didactice, Ministrul educaţiei emite în termen de cel mult 10 zile lucrătoare ordin de conferire a titlurilor ştiinţifico-didactice tuturor candidaţilor care au obținut rezoluţia „confirmat”, iar ordinul se publică în Monitorul Oficial.
7. Ministerul educaţiei nu poate emite ordin de conferire a titlurilor ştiinţifico-didactice persoanelor care nu au obținut rezoluţia „confirmat” emisă de către autoritatea naţională abilitată pentru confirmarea titlurilor ştiinţifice.
8. Candidaţii declaraţi câştigători ai concursurilor pentru ocuparea funcţiilor de conferenţiar universitar, respectiv profesor universitar, care nu deţin titlurile ştiinţifico-didactice corespunzătoare şi nu au obținut rezoluţia „confirmat”, pot ocupa funcţia respectivă în baza contractului individual de muncă până la sfîrşitul anului de studii.
9. Autoritatea naţională abilitată pentru confirmarea titlurilor ştiinţifice va menţine o bază de date cu privire la persoanele cărora le-au fost conferite grade ştiinţifice pînă la intrarea în vigoare a Codului educaţiei nr. 152 din 17 iulie 2014, titluri ştiinţifice şi ştiinţifico-didactice, în conformitate cu fişa de evidenţă a cadrului ştiinţific şi va pune la dispoziţia Ministerului educaţiei orice informaţie solicitată de acesta în cel mult 15 zile lucrătoare de la data primirii solicitării.

**Standarde minimale naţionale de conferire a titlurilor ştiinţifico-didactice/ocupare a funcţiilor ştiinţifico-didactice în învăţămîntul superior**

**CONDIŢII PRELIMINARE**

|  |  |  |  |  |
| --- | --- | --- | --- | --- |
|  | **Conferenţiar universitar** | | **Profesor universitar** | |
| |  |  | | --- | --- | |  | 1. Deţinerea titlului ştiinţific de doctor sau doctor habilitat; | |  | 1. Activitate ştiinţifică sau ştiinţifico-didactică de minim 5 ani; 2. Numărul total de lucrări ştiinţifice şi ştiinţifico-didactice-minim 20, inclusiv 8 în ultimii 5 ani; 3. Participare în proiecte de cercetare/granturi obținute prin competiţie – minim 1 naţional sau 1 internaţional sau director de proiect/grant. | | | |  | | --- | | * + - 1. Deţinerea titlului ştiinţific de doctor sau doctor habilitat; | | * + - 1. Activitate ştiinţifică sau ştiinţifico-didactică de minim 10 ani;       2. Numărul total de lucrări ştiinţifice şi ştiinţifico-didactice - minim 40, inclusiv 10 în ultimii 5 ani;       3. Deţin dreptul de a conduce doctorate, sau îndeplinesc standardele minimale de abilitare a conducătorilor de doctorat în vigoare la data anunţării concursului;       4. Participare în proiecte de cercetare/granturi obținute prin competiţie – minim 2 naţionale sau 1 internaţional sau director de proiect/grant (1). | | |

1. **Activitatea didactică**

|  |  |  |  |  |  |
| --- | --- | --- | --- | --- | --- |
| *nr.* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
|  | *Conf. univ./prof.univ.* | *Conf.univ.* | *Prof.univ.* | *Conf.univ.* | *Prof.univ.* |
| |  |  | | --- | --- | |  | **A.1.Prestaţia didactică** | |  | Susţinerea publică a prelegerii, seminarului sau a lucrării practice de către candidaţi | | | Minim1 din cele menţionate | Minim1 din cele menţionate | Minim1 din cele menţionate | Minim1 din cele menţionate | |
|  | **A.2.Elaborare materiale**:  A.2.1.Suport didactic pentru cursuri universitare proprii/ Soft-uri de învăţare/ Site-uri de specialitate cu scop didactic inclusiv suporturi de studiu pentru lucrări practice / seminarii / stagii, inclusiv suport didactic în format electronic, aprobate de catre Senat/ Comisia de calitate/ Consiliul facultății | Minim 3 | Minim 5 | Minim 2 | Minim 3 | |
|  | A.2.2. Evaluarea din partea studenţilor | Minim stabilit de univesitate | Minim stabilit de univesitate | Minim stabilit de univesitate | Minim stabilit de univesitate | |
|  | A.2.3.Coordonare de programe de studii universitare/Proiecte educaţionale şi formare continua( coordinator, formator, expert) | Minim 1 | Minim 3 | - | Minim 1 | |
|  | A.2.4.Activități cu studenții (coordonare teze de licență, master și doctorat etc.) | Minim 3 teze de licență/ master | Minim 1 doctori cu diploma obținută | Minim 3 teze licență/i master | Minim 5 teze de licență/ master | |

1. **Activitatea Ştiinţifică**

Notă : **S**e evaluează activitatea ştiinţifică şi impactul activităţii conform indicatorilor de performanţă ştiinţifică pe domenii ştiinţifice.

**B.1. Ştiinţe exacte și ale naturii (cu excepţia ştiinţelor geonomice şi biologice)**

|  |  |  |  |  |  |  |  |
| --- | --- | --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | | *Numărul minim în ultimii 5 ani* | | |
| *.* |  | *Conf.univ.* | *Prof.univ.* | | *Conf.univ.* | | *Prof.univ.* |
| 1. | Articole în reviste sau OPI | 10 inclusiv 3 ca prim autor | 20 inclusiv 8 ca prim autor | | 5 inclusiv 2 ca prim autor | | 7 inclusiv 3 ca prim autor |
| 2. | Cărţi/capitole în cărţi de specialitate, volume colective/articole de sinteză | 1 | 2 ca prim autor sau autor de corespondență | | - | | 1 ca prim autor sau autor de corespondență |
| 3. | Lucrări înregistrate în bazele de date ISI-Thomson sau Scopus sau brevete obţinute la oficiile de brevetare din SUA, UE sau Japonia | 2 | | 4 inclusiv 2 ca prim autor | 1 | | 1 |
| 4. | Rapoarte publicate în materialele conferinţelor | 7 inclusiv 3 apărute peste hotare în reviste științifice recunoscute | | 15 inclusiv 5 apărute peste hotare în reviste științifice recunoscute | 3  inclusiv 1 apărut peste hotare în reviste științifice recunoscute | 5 inclusiv 5 apărute peste hotare în reviste științifice recunoscute | |

**B.2. Ştiinţe inginereşti şi tehnologii, ştiinţe geonomice**

|  |  |  |  |  |  |
| --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | *Conf.univ.* | *Prof.univ.* |
| 1. | Articole în reviste sau OPI | 8 | 16 | 3 | 5 |
| 2. | Cărţi/capitole în cărţi de specialitate, volume colective | 1 | 2 | 1 | 1 |
| 3. | Lucrări înregistrate în bazele de date ISI-Thomson sau Scopus sau brevete obţinute la oficiile de brevetare din SUA, UE sau Japonia sau elaborări implementate în proiecte de transfer tehnologic *sau*  lucrări ştiinţifice peste hotare | 2  *sau*  6 | 4  sau  10 | 1  *sau*  2 | 1  sau  3 |
| 4. | Rapoarte publicate în materialele conferinţelor sau participări la saloane şi expoziţii atestate în cataloagele evenimentelor | 8  inclusiv 3  apărute peste hotare | 15 inclusiv 5 peste hotare | 3  inclusiv 1 apărută peste hotare | 5 inlusiv 3 peste hotare |

**B.3. Ştiinţe medicale, ştiinţe biologice**

|  |  |  |  |  |  |  |
| --- | --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | | *Conf.univ.* | *Prof.univ.* |
| 1. | Articole în reviste sau OPI | 9 | | 18 | 5 | 10 |
| 2. | Cărţi/capitole în cărţi de specialitate, volume colective | 1 | | 2 | 1 | 1 |
| 3. | Lucrări înregistrate în bazele de date ISI-Thomson sau Scopus sau brevete obţinute la oficiile de brevetare din SUA, UE sau Japonia *sau* baze de date PubMed | 2 | | 3 | 1 | 1 |
| 4. | Rapoarte/rezumate publicate în materialele conferinţelor sau participări la saloane şi expoziţii atestate în cataloagele evenimentelor | 6  inclusiv 3 apărute peste hotare | | 12  inclusiv 6 apărute peste hotare | 3  inclusiv 1 apărută peste hotare | 6  inclusiv 2 apărute peste hotare |

**B.4. Științe agricole**

|  |  |  |  |  |  |
| --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | *Conf.univ.* | *Prof.univ.* |
| 1. | Articole în reviste sau OPI | 9 | 18 | 4 | 8 |
| 2. | Cărţi/capitole în cărţi de specialitate | 1 | 2 | 1 | 1 |
| 3. | Lucrări înregistrate în bazele de date ISI-Thomson sau Scopus sau brevete obţinute la oficiile de brevetare din SUA, UE sau Japonia sau elaborări implementate în proiecte de transfer tehnologic *sau*  articole ştiinţifice publicate peste hotare | 2  sau  6 | 4  sau  10 | 1  sau  2 | 1  sau  3 |
| 4. | Rapoarte publicate în materialele conferinţelor sau participări la saloane şi expoziţii atestate în cataloagele evenimentelor | 5  inclusiv 2 apărute peste hotare | 15 inclusiv 5 apărute | 3  inclusiv 1 apărută peste hotare | 5 inclusiv 3 apărute |

**B.5. Ştiinţe sociale şi economice**

|  |  |  |  |  |  |
| --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | *Conf.univ.* | *Prof.univ.* |
| 1. | Articole în reviste | 9 | 15 | 4 | 5 |
| 2. | Cărţi de specialitate, culegeri tematice | 2 | 3 | 1 | 1 |
| 3. | Lucrări înregistrate în bazele de date ISI-Thomson sau Scopus *sau*  Articole ştiinţifice publicate peste hotare | 1  5 | 2  8 | 1  1 | 1  3 |
| 4. | Rapoarte publicate în materialele conferinţelor | 8  inclusiv 2 apărute peste hotare | 15inclusiv 5 apărute peste hotare | 3,  inclusiv 1 peste hotare | 5 inclusiv 2 apărute peste hotare |

**B.6. Ştiinţe umaniste**

|  |  |  |  |  |  |
| --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | *Numărul minim în ultimii 5 ani* | |
| *.* |  | *Conf.univ.* | *Prof.univ.* | *Conf.univ.* | *Prof.univ.* |
| 1. | Articole în reviste | 8 | 15 | 3 | 5 |
| 2. | Cărţi de specialitate, culegeri tematice | 2 | 3 | 1 | 2 |
| 3. | Lucrări înregistrate în bazele de date ISI-Thomson *sau*  Articole în reviste de peste hotare recunoscute | 1  7 | 1  2 | 1  1 | 1  1 |
| 4. | Rapoarte publicate în materialele conferinţelor | 8  inclusiv 3 apărute peste hotare | 15  inclusiv 3 apărute peste hotare | 3  inclusiv 1 peste hotare | 5  inclusiv 2 apărute peste hotare |

1. **Recunoaşterea şi impactul activităţii**

Notă: *Se aduc şi dovezi ale recunoaşterii realizarilor proprii de catre specialişti si instituţii prin citarea de lucrari in sistemul ISI, coordonarii de structuri profesional stiinţifice, afilierilor la organizaţiiprofesionale internaţionale recunoscute, calitatii de membru in colective editoriale de prestigiu*

|  |  |  |  |  |  |  |  |
| --- | --- | --- | --- | --- | --- | --- | --- |
| *nr* | *Tipul de rezultat / activitate* | *Numărul minim total* | | | *Numărul minim în ultimii 5 ani* | | |
| *.* |  | *Conf.univ.* | | *Prof.univ.* | *Conf.univ.* | | *Prof.univ.* |
|  | C1. Citări în reviste din bazele de date internaţionale (Web of Science şi Scopus etc.) | *-* | | *2 inclusiv 1 în Web of Science și Scopus* | *-* | | *-* |
|  | C2. Recunoașterea academică (Membru în colectivele de redacție *sau* comitete științifice al revistelor și manifestărilor științifice, organizator de manifestări științifice *sau*Consiliu Stiintific/ Consiliul Scolii Doctoratle / Comisiile de sustinere a tezelor de doctorat *sau*Recenzent pentru reviste și manifestări științifice naționale și internaționale sau profesor / cercetator invitat peste hotare etc.) | *-* | | 1 din oricare tip de rezultat / activitate | *-* | | *-* |
|  | C3.Experienţă în managementul şi evaluarea cercetării şi învăţământului (Membru în organisme de conducere (senat, consiliul facultăţii, consiliul ştiinţific, recenzent pentru reviste și manifestări științifice naționale și internaționale, expert în evaluarea proiectelor naţionale/internaționale etc.) | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
| C4. Relevanța economică, socială și culturală pe domenii( produse noi realizateși valorificate de agenți economici,mostre d eechipamente, consultanță documentată,emisiuni/bloguri etc) | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
| C\*.5. Studiu de evaluare și fundamentare de politici publice elaborat pentru diverse instituții publice guvernamentale/ organizații internaţionale/centre de cercetare *sau* avize,experiză docuimentată etc. | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
| C\*.6.Participarea la elaborarea *sau* implementarea diferitor acţiuni de dezvoltare instituțională, socială și regională; transfer de cunoaștere și instrumente de politici; asistență pentru dezvoltare ș.a. *sau*transfer de tehnologii și inovare etc. | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
| C\*\*.7.Lucrări / activităţi specifice specialităţilor ştiinţelor umaniste/militare | 1 din oricare tip de rezultat / activitate | | 2 din oricare tip de rezultat / activitate | 1 din oricare tip de rezultat / activitate | 1 din oricare tip de rezultat / activitate | |
|  | C8. Premii, mențiuni, diplome, disctincții (naționale/ interna- ţionale în domeniul ştiinţei şi educaţiei etc.) | 1 din oricare tip de rezultat / activitate | 1 din oricare tip de rezultat / activitate | | 1 din oricare tip de rezultat / activitate | 1 din oricare tip de rezultat / activitate | |

C\*.5 și C\*.6 doar pentru domeniul Științe sociale și economice

C\*\*.7 – doar pentru domeniul Științe umaniste/militare

**Notă 1:** În domeniul sportului rezultatele performante specifice domeniului (performanţe la nivel internaţional obţinute de sportivii pregătiţi; obţinerea titlurilor de antrenor emerit, arbitru internaţional, comisar, observator pe ramură de sport şi alte asemenea) pot fi echivalate cu rezultatele/activităţile indicate la A şi B, iar participarea în calitate de organizator, arbitru şi alte asemenea la evenimente sportive - cu cele de la C (în domeniul 5). Modul de echivalare va ţine seama de nivelul performanţei fiind prioritizate cele cu viziblitate internaţională (ex., antrenarea unor medaliaţi la campionate mondiale şi europene la discipline olimpice pot fi echivalate cu rezultatele / activităţile indicate la poziția 3 din B.5, în timp ce obţinerea de către discipoli a titlurilor la nivel naţional – cu lucrările publicate la nivel naţional indicate la pozițiile 1 și 2 din B.5.).

**Notă 2:** În domeniul artelor realizările artistice performante ce ţin de actorie, scenografie, scenaristică, imagine de film, coregrafie etc., care sunt recunoscute și validate la nivel național sau internațional (turnee artistice în străinătate, festivaluri de top, nominalizări și distincții, premii) consemnate în mass media pot fi echivalate cu rezultatele/activităţile indicate la A şi B, iar participarea la evenimente din domeniul artelor - cu cele din C (în domeniul 6). Modul de echivalare va ţine seama de nivelul performanţei fiind prioritizate cele cu viziblitate internaţională (ex., rolul principal într-un spectacol de teatru prezentat într-un turneu internaţional sau regizor de film prezentat la un festival internaţional prestigios pot fi echivalate cu rezultatele / activităţile indicate la poziția3 din B.6, în timp ce activităţi similare la nivel naţional cu lucrările publicate la nivel naţional indicate la pozițiile 1 şi 2 din B.6.)

**Termeni utilizaţi:**

**Cărţi de specialitate:** monografii, studii ştiinţifice, tratate şi alte asemenea, aprobate de către consiliile ştiinţifce ale organizaţiilor acreditate ştiinţific din Republica Moldova sau recunoscute în calitate de cărţi ştiinţifice peste hotare (proces de recenzare, aprobare de către organizaţii ştiinţifice sau publicare de către edituri ştiinţifice prestigioase).

**Articole în reviste:** articole publicate în revistele ştiinţifice acreditate din Republica Moldova şi în revistele de peste hotare recunoscute ca fiind ştiinţifice, fie în urma unui proces de evaluare naţional, fie prin includerea în bazele de date internaţionale prestigioase.

**Obiecte de proprietate intelectuală (OPI):** brevete de invenţii, tehnologii si produse omologate (soiuri, hibrizi, rase etc.) şi alte asemenea eliberate în Republica Moldova de către Agenţia de Stat pentru Proprietate Intelectuală (AGEPI) sau alte structuri autorizate, iar peste hotare – de către oficiile naţionale sau regionale de brevetare.

**Oficiile de brevetare din SUA, UE sau Japonia**: the United States Patent and Trademark Office (USPTO); European Patent Office (EPO); the Japan Patent Office (JPO).

**Lucrări înregistrate în bazele de date ISI-Thomson şi Scopus**: articole în reviste, lucrări în culegerile conferinţelor sau brevete care se regăsesc în cele mai importante două baze de date internaţionale – ISI-Thomson şi Scopus (Notă: dacă o lucrare se regăseşte în ambele baze de date va fi considerată o singură lucrare).

**Publicaţii ştiinţifice publicate peste hotare**: publicaţii recunoscute drept ştiinţifice de către autorităţi similare abilitate în domeniu şi/sau în ţările în care acestea nu există – publicaţiile incluse în bazele de date internaţionale

**Rapoarte publicate în materialele conferinţelor**: rapoarte prezentate la conferinţe şi publicate în culegeri ale conferinţelor incluse de către autoritatea națională abilitată în domeniu în Registrul manifestărilor ştiinţifice, iar peste hotare – lucrările conferinţelor organizate de către instituţii ştiinţifice recunoscute sau incluse în baze de date internaţionale prestigioase.

**Proiecte cîştigate prin competiţie:** naţionale - proiecte ştiinţifice cîştigate în urma concursurilor desfăşurate de către Academia de Ştiinţe a Moldovei sau autoritatea națională pentru cercetare, dezvoltare și inovare (cu excepţia proiectelor instituţionale), proiecte ştiinţifice şi educaţionale cîştigate în urma concursurilor desfăşurate de alte entităţi din Republica Moldova; internaţionale – proiecte de orice tip (cercetare, educaţionale, mobilitate, acţiuni suport şi alte asemenea) care pot fi utile conducătorului de doctorat în procesul de îndrumare a studenților-doctoranzi şi sunt finanţate de către entităţi de peste hotare în urma desfăşurării concursurilor.

**Suport didactic:** Manuale universitare, note de curs, îndrumare de laborator/aplicaţii şi alte asemenea elaborate pentru cursuri universitare proprii/ Soft-uri de învăţare/ Site-uri de specialitate cu scop didactic inclusiv suporturi de studiu pentru lucrări practice / seminarii / stagii, inclusiv în format electronic, aprobate de catre Senat/ Comisia de calitate/ Consiliul facultății.

**Lucrări specifice specialităţilor ştiinţelor umaniste**: ediţie critică sau documentară (text vechi, ediție de documente); editarea unei opere ştiinţifice sau literare; traducerea şi dotarea cu aparat critic (note şi/sau comentarii) a unei opere ştiinţifice; antologie/crestomație de texte; dicţionare, atlase, enciclopedii; diferite tipuri de produse artistice; expozitii în galerii şi muzee de prestigiu; recenzii ştiinţifice, eseuri ş.a. publicate în reviste de specialitate; traduceri de operă ştiinţifică sau beletristică dintr-o limbă modernă; cronică sau alte asemenea în funcţie de specificul specialităţilor.

**Numărul total de lucrări ştiinţifice şi ştiinţifico-didactice:** suma tuturor cărţilor de specialitate, a articolelor în reviste, a OPI, a publicaţiilor în culegerile lucrărilor conferinţelor; a lucrărilor de suport didactic şi a lucrărilor specifice specialităţilor ştiinţelor umaniste.